
	ACTA (EXTRACTE)


	Expedient núm.: 
	Òrgan col·legiat: 

	JGL/2018/34 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	13 d’agost de 2018 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís-Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Roso Barrera i Call, 3a tinenta d’alcaldia
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CULTURA
	Expedient 1515/2018. Festa del barri de Sant Agustí, dia 28 d’agost

	Favorable
	Tipus de votació: unanimitat

	Vista la sol·licitud presentada i subscrita per MVV, amb DNI núm. *758W, representant de les macipes del barri de Sant Agustí, en què demana una connexió al subministrament elèctric per al concert que hi ha programat dins dels actes de la festa del barri;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. 


	Expedient 1517/2018. Festa del barri de Sant Serapi, dia 18 d’agost

	Favorable
	Tipus de votació: unanimitat

	Vista la sol·licitud presentada i subscrita per GRJ, amb DNI núm. *014G, representant dels veïns i veïnes del barri de Sant Serapi, en què demana poder utilitzar taulers, cavallets i cadires per a 70 persones el dia 18 d’agost, per dur a terme el sopar que s’organitza, a la plaça Major, en motiu de la festa del barri;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 1518/2018. Festa dels veïns i veïnes del carrer de l'Hospital Vell, dia 1 de setembre

	Favorable
	Tipus de votació: unanimitat

	Vista la sol·licitud presentada i subscrita per MTCB, amb DNI núm. *535D, en què demana permís per poder celebrar la Festa dels veïns i veïnes del carrer de l’Hospital Vell, el dia 1 de setembre, així com poder utilitzar taulers, cavallets i cadires per a 70 persones;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 1514/2018. Joventut Solsonina – actes Festa Major

	Favorable
	Tipus de votació: unanimitat

	Vista la sol·licitud presentada i subscrita per NCN, representant de l’associació juvenil Joventut Solsonina, amb NIF núm. G25746009, en què demana el que es detalla a continuació pels actes que es volen dur a terme, amb motiu de la Festa Major:
· dia 7 de setembre a la plaça de Sant Pere, pel Concurs de músics, que es prohibeixi l’estacionament i la circulació de vehicles a la plaça, així com poder utilitzar dos podis, un escenari, cadires, una connexió al subministrament elèctric per endollar els estris de la barra i una connexió al subministrament elèctric pels tècnics de so; també demana poder guardar el material de la barra i els tiradors sota el monument de la plaça del Camp,
· dia 8 de setembre a la plaça Major, pel concert de Marc Anglarill i de la Txaranga, poder utilitzar 15 tanques i permís per poder utilitzar l’escenari que ja estarà muntat a la plaça,
· dia 9 de setembre pel concert que es durà a terme a la plaça del Camp, que es prohibeixi l’estacionament i la circulació de vehicles a la plaça, així com poder utilitzar taules, cadires, tanques, una connexió al subministrament elèctric i un focus i poder guardar tot el material de les barres sota el monument de la plaça;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·liciten amb la condició que s’han de fer càrrec d’anar a buscar i retornar el material esmentat.


ESPORTS
	Expedient 1478/2018. FS Solsona lliga comarcal – quota lloguer instal·lacions esportives

	Favorable
	Tipus de votació: unanimitat

	Vista la sol·licitud presentada i subscrita per RBA, amb DNI núm. *268M i per JDM, amb DNI núm. *918P, representants de l’equip del FS Solsona de la Lliga Comarcal de Futbol Sala del Solsonès, sol·liciten que se’ls reconegui com a l’equip que representa el municipi i se’ls eximeixi de pagar la quota de lloguer de les instal·lacions esportives;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda concedir el que sol·licita.


GOVERNACIÓ
	Expedient 1519/2018. Agrupació de Geganters de Solsona – sopar popular, dia 6 de setembre

	Favorable
	Tipus de votació: unanimitat

	Vista la sol·licitud presentada i subscrita per GCA, amb DNI núm. *815W, representant de l’Agrupació de Geganters de Solsona, en què demana autorització per dur a terme un sopar popular a la plaça Major el dia 6 de setembre, de les 22.00 a les 24.00 hores, i poder utilitzar taulers, cavallets i cadires per a 150 persones,  l'escenari per la cobla i una connexió al subministrament elèctric;
A proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica al sol·licitant que s’ha de deixar un espai suficient  que no impedeixi la circulació de qualsevol vehicle d’urgència i l’organització serà la responsable del compliment estricte dels horaris fixats i de les possibles incidències que es puguin produir.


HISENDA
	Expedient 1511/2018. Aprovació dels padrons fiscals corresponents al 2n trimestre de 2018 - taxa distribució aigua, recollida escombraries i clavegueram 

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del segon trimestre de l’any 2018;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar els padrons fiscals corresponents al segon trimestre de l’any 2018 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 20 d’agost de 2018 al 22 d’octubre de 2018, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient 971/2018. Convocatòria d'una plaça d'oficial encarregat del cementiri i constitució d’una borsa de treball

	Favorable
	Tipus de votació: unanimitat

	Vista l'Oferta Pública d'Ocupació corresponent a l'exercici 2018, aprovada per resolució d'Alcaldia 121/2018, de 15 de maig, i publicada en el Diari Oficial de la Generalitat de Catalunya núm. 7627, de 25 de maig de 2018, per la qual es precisa convocar un procés de selecció per cobrir una plaça d'oficial encarregat del cementiri;
Vist que la partida pressupostària 1640-13000 i 1640-13002 del pressupost actual té consignació suficient per afrontar les despeses derivades d'aquesta contractació;
Vist que s'han redactat les bases per a la contractació laboral d'un/a oficial encarregat del cementiri i la constitució d'una borsa de treball per cobrir temporalment les vacants i/o substitucions que es puguin originar en el lloc de treball a l'Ajuntament de Solsona;
A proposta del regidor delegat d'Hisenda i administració,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda;
1. Aprovar les bases reguladores del procés de selecció d'una plaça d'oficial encarregat del cementiri i la constitució d'una borsa de treball per cobrir temporalment les vacants i/o substitucions que es puguin originar en aquest lloc de treball a l'Ajuntament de Solsona i que s'adjunten en forma d'annex.
2. Publicar la convocatòria a la pàgina web, al Butlletí Oficial de la Província de Lleida i al Diari Oficial de la Generalitat de Catalunya.
Annex
«Bases de selecció d’un/a oficial encarregat del cementiri i constitució d’una borsa de treball
Base primera. Objecte de la convocatòria
L’objecte de la convocatòria és regular el procés de selecció per concurs lliure en règim laboral d’una plaça d’oficial encarregat de cementiri i constitució d’una borsa de treball. Codi de la convocatòria C04/2018, expedient 971/2018.
Servei/Dependència: Serveis Funeraris
Grup de classificació: C2
Tipus de relació: personal laboral, fix
Dedicació: 37,5 hores
Horari: segons les necessitats del servei
Codi fitxa: 52
Sou brut mensual: 1.679,35 euros (no inclou pagues).
Les tasques a realitzar són les següents:
· Executar les tasques relatives als enterraments i col·locar les làpides, passada una setmana de l’enterrament en el nínxol corresponent.
· Realitzar inhumacions, exhumacions i reduccions.
· Realitzar tasques d’habilitació i manteniment del recinte del cementiri (neteja, rec manual, buidat de papereres, enretirada de corones de flors pansides, etc.)
· Conduir maquinària específica per la realització de les tasques. 
· Repartir les escales i recollida al finalitzar la jornada, així com ajudar el públic en el moviment d’aquestes. 
· Sol·licitar la compra de materials i estris necessaris per a l’execució dels treballs. 
· Mantenir el material en estat correcte i vetllar per la seva conservació, incloses la maquinària, vehicles i eines. 
· Donar suport en les tasques de transport manual de cadàvers, fèretres i material al cementiri i als seus accessos.
· Assistir als enterraments i donar suport en les recollides de difunts.
· Traslladar fusta i restes als espais habilitats per la seva custòdia o, si s’escau, la seva destrucció. 
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d’acord amb els procediments establerts i la normativa vigent en matèria de prevenció de riscos laborals. 
· Fer les anotacions pertinents al registre de nínxols del cementiri.
· I, en general, altres de caràcter similar que li siguin atribuïdes. 
La contractació serà de caràcter laboral indefinit a raó de 37,5 hores setmanals a realitzar segons la necessitat del servei.
El sistema de selecció dels aspirants s’efectuarà d’acord amb el que preveuen aquestes bases, el Reglament de personal al servei de les entitats locals (en endavant RPEL) i la legislació concordant.
Base segona. Condicions de les persones aspirants
Per ser admeses en el procés selectiu, les persones aspirants, en la data de finalització del termini de presentació de sol·licituds, han de complir els requisits següents:
a) Acreditar la nacionalitat. Les persones estrangeres hauran d’acreditar que estan en
possessió del permís de residència legal a Espanya, excepte: els nacionals d’altres estats membres de la Unió Europea o la dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors. Tampoc el cònjuge, els descendents i els descendents del cònjuge tants dels espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i els descendents siguin menors de 21 anys o majors d’aquesta edat però visquin a càrrec dels seus progenitors.
b) Posseir la capacitat funcional per a realitzar les tasques pròpies de la plaça convocada.
c) Haver complert 16 anys i no superar l’edat establerta per a la jubilació forçosa.
d) Estar en possessió del certificat de coneixements de llengua catalana equivalent al nivell elemental (B1) que expedeix la Direcció General de Política Lingüística o alguna de les titulacions equivalents, d’acord amb el Decret 152/2001, de 29 de maig, sobre avaluació i certificació de coneixements de català i l’Ordre 228/2004, de 21 de juny, sobre els títols, diplomes i certificats equivalents als certificats de coneixements de català de la Secretaria de Política Lingüística i les seves dues posteriors modificacions, l’Ordre 13/2007, de 24 de gener i l’Ordre 17/2008, de 14 de gener.
Les persones aspirants que no acreditin documentalment els coneixements de llengua catalana hauran de superar una prova específica de coneixements de llengua catalana de nivell B1, amb caràcter obligatori i eliminatori, la qual es qualificarà d’apte o no apte.
e) Posseir el títol de Graduat en ESO, Graduat Escolar, tècnic auxiliar (cicle formatiu de grau mig, FPI) o titulació equivalent. Els aspirants amb titulacions obtingudes a l’estranger hauran d’acreditar que estan en possessió de la corresponent convalidació o de la credencial que acrediti, si s’escau, la homologació del títol.
f) No haver estat separat mitjançant expedient disciplinari del servei de qualsevol de les Administracions públiques o dels òrgans constitucionals o estatutaris de les Comunitats Autònomes, ni estar inhabilitat absolutament o especialment per a l’ocupació de càrrecs públics per resolució judicial o per a exercir funcions similars a les que es desenvolupaven. En el cas de ser nacional d’un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en els mateixos termes l’accés a l’ocupació pública.
g) Tenir el permís de conduir vehicles classe B.
Base tercera. Presentació de sol·licituds
1. Els/les aspirants que desitgin prendre part en el procés selectiu hauran de presentar sol·licitud en la forma que determina l’article 16, apartat 4, de la Llei 39/2015 d’1 d’octubre de Procediment Administratiu Comú de les Administracions Públiques:
a) Al registre electrònic de l’Ajuntament de Solsona, a l’adreça: https://www.ajsolsona.cat/ca/seu-electronica, al catàleg de serveis, instància genèrica.
b) A les oficines de Correus.
c) A les representacions diplomàtiques o oficines consulars d’Espanya a l’estranger.
d) A les oficines d’assistència en matèria de registres
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari de dilluns a divendres, de 8.30 a 14.30 hores i dissabtes de 9.00 a 13.00 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de la última publicació de l’anunci de la convocatòria al Diari Oficial de la Generalitat de Catalunya o al Butlletí Oficial de la Província de Lleida. Les bases es publicaran al tauler d’edictes de l’Ajuntament i a la pàgina web municipal (http://www.ajsolsona.cat/ca/l-ajuntament/ofertes-laborals).
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i s’hi ha d’adjuntar els documents següents:
1) Fotocòpia del DNI.
2) Fotocòpia de la titulació exigida.
3) Fotocòpia del certificat de la Secretaria de Política Lingüística, o equivalent, corresponent al nivell elemental B1 de coneixements del català.
4) Currículum vitae.
5) Fotocòpia del carnet de conduir.
6) Documents acreditatius dels mèrits al·legats per valorar el concurs, de conformitat amb el barem exposat a la base sisena i sense que el Tribunal Qualificador en pugui valorar d’altres que no siguin aportats en aquest moment. Per acreditar l’experiència caldrà aportar informe de vida laboral.
Els/les aspirants han de satisfer la taxa de participació en concurs per places a l’Ajuntament de Solsona, que es de 20,00 €, a la tresoreria municipal (IBAN ES60 2100 0081 9902 0000 0425). Es bonificarà als aspirants que acreditin ser DONO (demandant d’ocupació no ocupat). Aquest requisit serà validat per l’Ajuntament de Solsona prèvia consulta al SOC .
Amb la presentació de la sol·licitud, els/les aspirants queden assabentats/des i donen el seu consentiment al tractament de les dades de caràcter personal que són necessàries per a la gestió del procés selectiu i per a la resta de tramitació de l’expedient, d’acord amb la normativa vigent sobre protecció de dades de caràcter personal.
Base quarta. Admissió dels/de les aspirants
1. Un cop finalitzat el termini de presentació de sol·licituds, l’Alcaldia de l’Ajuntament dictarà una resolució, en el termini màxim de deu dies, en què declararà aprovada la llista de persones admeses i excloses, el dia, l’hora i el lloc de realització de les proves i la composició nominal dels òrgans de selecció. S’assenyalaran les causes d’exclusió dels aspirants.
2. Aquesta resolució es publicarà al tauler d’edictes de l’Ajuntament de Solsona i al web municipal (http://www.ajsolsona.cat/ca/l-ajuntament/ofertes-laborals). En aquest últim mitjà, en aplicació de la Llei orgànica 15/1999, de 13 de desembre, de protecció de dades de caràcter personal, en la publicació l’aspirant realitzarà la recerca de la seva situació (admès o exclòs) identificant al document la numeració del registre d’entrada de la sol·licitud.
3. Es concedirà un termini de deu dies hàbils, improrrogables, per a possibles reclamacions. Les al·legacions presentades es resoldran en el termini de deu dies següents a la finalització del termini per presentar-les. Transcorregut aquest termini sense que s’hagi dictat resolució, les al·legacions s’entendran desestimades.
4. Si no es presenten esmenes a la llista d’aspirants d’admesos i exclosos, es considerarà elevada a definitiva i no caldrà tornar-la a publicar. Si s’accepta alguna reclamació, es procedirà a notificar-la al/la recurrent en els termes que estableix la LRJPAC.
5. Tot seguit, s’esmenarà la llista d’admesos i exclosos, i es publicarà al tauler d’anuncis i al web municipal de l’Ajuntament la llista definitiva.
Base cinquena. Tribunal qualificador
1. El tribunal tindrà la composició següent:
· Un terç designat a proposta de l’Escola d’Administració Pública de Catalunya.
· Un terç de personal tècnic de la corporació, llevat que no n’hi hagi cap que reuneixi els requisits d’imparcialitat i professionalitat requerits legalment.
· Un terç de personal tècnic en la matèria, que pot ser o no personal de la mateixa corporació.
· Farà les funcions de secretari una persona de l’àrea de secretaria de l’Ajuntament de Solsona.
2. La designació nominal dels membres del Tribunal, i la dels respectius suplents, es publicarà al tauler d’anuncis de l’Ajuntament de Solsona i el web municipal, juntament amb la llista provisional d’admesos i exclosos al procés selectiu.
3. El tribunal no pot constituir-se ni actuar sense l’assistència del president, el secretari i almenys la meitat dels seus membres, siguin titulars o suplents.
4. El tribunal pot disposar la incorporació a les seves tasques d’assessors especialistes per a totes o algunes de les proves.
5. L’abstenció i recusació dels membres del tribunal s’ha d’ajustar al que preveuen els articles 23 i 24 de la Llei 40/2015, d’1 d’octubre, de règim jurídic del sector públic.
6. Els membres del tribunal i el personal tècnic de suport meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
7. El tribunal està facultat per resoldre els dubtes o les discrepàncies que s’originin durant el desenvolupament del procés de selecció.
8. No podran formar part del tribunal el personal d’elecció o de designació política, els funcionaris interins ni el personal eventual. La pertinença als òrgans selectius serà sempre a títol individual, sense que es pugui ostentar en representació o per compte de ningú.
9. En el cas que les persones aspirants no hagin acreditat prèviament el nivell de coneixements de català exigit i a l’efecte del que preveu el Decret 161/2002, d’11 de juny, sobre l’acreditació del coneixement del català i aranès en els processos de selecció de personal i de provisió de llocs de treball de les administracions públiques de Catalunya, el Tribunal pot sol·licitar l’assessorament de persones expertes en matèria lingüística, les quals hauran de col·laborar amb l’òrgan de selecció en la valoració de la prova de coneixements de llengua catalana.
Base sisena. Inici i desenvolupament del procés de selectiu
El procediment de selecció és per concurs, i constarà de les fases següents:
Fase 1. Prova de coneixements lingüístics. Per a aquelles persones que no acreditin disposar del certificat de nivell elemental B1 de català de la Secretaria de Política Lingüística de la Generalitat de Catalunya o dels reconeguts per aquesta com a equivalents. Aquesta prova és eliminatòria i té un resultat d’exercici apte o no apte.
Fase 2. Valoració de mèrits. Consisteix en la valoració del currículum dels aspirants, d’acord amb el barem següent, i sempre sobre la documentació acreditativa aportada (l’experiència s’acredita amb l’Informe de vida laboral i contractes de treball).
Fase 2.1. Experiència professional (fins a un màxim de 5 punts). 
a) Experiència específica per haver desenvolupat funcions similars al del lloc de treball a cobrir: 0,5 punts per mes treballat fins a un màxim de 2 punts.
b) Experiència específica per haver desenvolupat tasques de paleta: 0,3 punts per mes treballat fins a un màxim de 2 punts.
c) Experiència específica per haver desenvolupat tasques de jardineria: 0,3 punts per mes treballat fins a un màxim de 2 punts.
Fase 2.2. Formació específica (fins a un màxim de 2 punts).
Per a la realització de cursos de formació que tinguin una relació  amb la plaça objecte de la convocatòria. La valoració de cada curs es farà segons la documentació d’aquesta i en base a l’escala següent:
Cursos de menys de 5 hores: 0,25 punts.
Cursos de 5 a 10 hores: 0,5 punts.
Cursos d’11 a 25 hores: 0,75 punts.
Cursos de més de 25 hores: 1 punt.
Fase 3. Prova de capacitació professional (exercici pràctic).
Exercici de caràcter pràctic a determinar pel tribunal que estarà relacionat amb tècniques mortuòries, trasllat de cadàvers i obertura/tancament de sepultures, tècniques de cimentació, tabicació i utilització de materials de construcció i jardineria.
El temps màxim per a la realització d’aquest exercici no podrà ser superior a una hora.
La qualificació serà de zero a cinc punts. 
Fase 4. Entrevista personal.
Consistira en mantenir un diàleg amb l'òrgan seleccionador sobre les competències del lloc de treball, la disponibilitat de l’aspirant per cobrir el lloc de treball i l'experiència professional de l'aspirant.
La qualificació d'aquest exercici serà de tres punts com a màxim.
Base setena. Llista de persones aprovades, contractació i període de pràctiques o prova
1. Un cop finalitzada la qualificació de les persones aspirants, el Tribunal farà pública  al web municipal la relació d’aprovats/des per ordre de puntuació final. El nombre de persones aprovades no pot superar el de les places convocades.
2. L’Alcaldia de l’Ajuntament aprovarà el decret de contractació a l’aspirant proposat/da pel Tribunal en el termini d’un mes i ho notificarà a la persona interessada.
3. Una vegada efectuada aquesta notificació, l’aspirant contractat/da haurà d’incorporar-se al servei de l’Ajuntament en el moment en què hi sigui requerit/da, i en un termini màxim d’un mes des de la data del decret de contractació.
4. L’aspirant que injustificadament no s’incorpori al servei de l’Ajuntament perdrà tots els drets derivats del procés de selecció i del contracte laboral subsegüent.
5. Període de prova. S’estableix un període de prova de dos mesos, finalitzat el qual, en cas de no superar-se, suposarà l’extinció de la relació laboral amb l’Ajuntament.
6. El període de prova forma part del procés selectiu i, si d’acord amb els informes avaluatius, algú no el superés, perdria tots els drets derivats de la convocatòria i es cridaria en les mateixes condicions les persones que el segueixin en l’ordre de puntuació, sempre que hagin superat el procediment de selecció i no hagin obtingut plaça.
7. Si finalment el candidat/a proposat/da no arriba a incorporar-se al servei de l’Ajuntament de Solsona ja sigui per renúncia o per qualsevol altra causa, llevat de supòsits de força major, perdrà tots els drets derivats del procés de selecció i l’Alcaldia formularà proposta a favor de l’aspirant aprovat/da que hagi obtingut la puntuació més alta i tingui cabuda en les places convocades com a conseqüència de l’anul·lació esmentada.
Base vuitena. Borsa de treball
Els aspirants que hagin superat la fase de concurs que excedeixin del nombre de places de la convocatòria, constituiran una borsa de treball per si es produeix alguna baixa voluntària o per a contractacions de caràcter temporal. L’ordre de crida de la borsa de reposició serà per ordre numèric correlatiu de la puntuació obtinguda.
Base novena. Incompatibilitats
En l’exercici de la funció pública atribuïda a la plaça assignada, és aplicable la normativa vigent sobre el règim d’incompatibilitats en el sector públic, en compliment de la qual l’aspirant, abans d’incorporar-se al servei de l’Ajuntament, haurà d’efectuar una declaració d’activitats i, si s’escau, sol·licitar la compatibilitat o exercir, altrament, l’opció prevista a l’article 10 de la Llei 53/1984, de 26 de desembre, a l’article 10 de la Llei 21/1987, de 26 novembre, i a l’article 337 del Decret 214/1990.
Base desena. Règim d’impugnacions
1. Les llistes definitives d’aspirants admesos i exclosos, i la resolució de contractació poden ser impugnades per les persones interessades, mitjançant la interposició de recurs potestatiu de reposició, en el termini d’un mes. Contra la desestimació del recurs de reposició o bé directament, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l’endemà de la seva notificació.
2. El Tribunal està facultat per resoldre els dubtes o discrepàncies que s’originin durant el desenvolupament del procés de selecció.
En allò que no estigui previst en les bases, es procedirà segons el que determina el RDL 5/2015, de 30 d’octubre, del Text refós de l’estatut bàsic de l’empleat públic i el Decret 214/1990, de 30 de juliol, de la Generalitat de Catalunya, i altres disposicions aplicables.»


	Expedient 1488/2018. Convocatòria d'una plaça de conserge d’instal·lacions esportives (vigilant esportiu) i constitució d’una borsa de treball

	Favorable
	Tipus de votació: unanimitat

	Vista l'Oferta Pública d'Ocupació corresponent a l'exercici 2018, aprovada per resolució de l'Alcaldia número 121/2018 de 15 de maig, i publicada en el Diari Oficial de la Generalitat de Catalunya núm. 7627 de 25 de maig de 2018, per la qual es precisa convocar un procés de selecció per cobrir una plaça de conserge d'instal·lacions esportives (vigilant esportiu);
Vist que la partida pressupostària 3400-13000 i 3400-13002 del pressupost actual té consignació suficient per afrontar les despeses derivades d'aquesta contractació;
Vist que s'han redactat les bases per a la contractació laboral d'un conserge d'instal·lacions esportives i la constitució d'una borsa de treball per cobrir temporalment les vacants i/o substitucions que es puguin originar en el lloc de treball a l'Ajuntament de Solsona;
A proposta del regidor delegat d'Hisenda i administració,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
1. Aprovar les bases reguladores del procés de selecció d'una plaça de conserge d'instal·lacions esportives (vigilant esportiu) i la constitució d'una borsa de treball per cobrir temporalment les vacants i/o substitucions que es puguin originar en aquest lloc de treball a l'Ajuntament de Solsona i que s'adjunten en forma d'annex.
2. Publicar la convocatòria a la pàgina web, al Butlletí Oficial de la Província de Lleida i al Diari Oficial de la Generalitat de Catalunya.
Annex
«Bases de selecció d’un/a conserge d’instal·lacions esportives i constitució d’una borsa de treball
Base primera. Objecte de la convocatòria
L’objecte de la convocatòria és regular el procés de selecció per concurs lliure en règim laboral d’un/a conserge d’instal·lacions esportives i constitució d’una borsa de treball. Codi de la convocatòria C05/2018, expedient 1488/2018.
Grup de classificació: AP
Tipus de relació: personal laboral indefinit
Dedicació: dedicació completa
Horari: 37,5 hores setmanals a distribuir segons calendari (de dilluns a diumenge)
Codi fitxa: 15
Complement destí: 10
Sou brut mensual: 1.344,53 euros.
Les tasques a realitzar són les següents:
· Atendre el públic personal i telefònicament en tot allò que sigui de la seva competència derivant a altres serveis o administracions en cas necessari. 
· Vigilar els diferents punts de les instal·lacions i custodiar els seus equipaments i material. 
· Encarregar-se de l’obertura i tancament de les instal·lacions, així com de la custòdia de les seves claus. 
· Vetllar pel compliment per part dels usuaris de la normativa vigent i els reglaments interns de les diferents instal·lacions. 
· Fer el seguiment del material utilitzat pels usuaris de les instal·lacions, comprovar el seu estat, reposant si cal. 
· Realitzar tasques de neteja de les instal·lacions (escombrar i netejar magatzems, sales, etc.). En el cas de la piscina, això inclou fer l’anàlisi dels paràmetres de clor i ph de les piscines cada hora. 
· Realitzar trasllats de material i mobiliari, així com tasques senzilles de manteniment, conservació i reparació d’instal·lacions i equipaments, com ara arreglar penjadors, canviar bombetes i fluorescents, etc. 
· Tenir cura del manteniment d’elements com la calefacció, instal·lacions elèctriques, de gas, etc., i informar els responsables del seu manteniment de les anomalies detectades. 
· Recollir i distribuir documentació i correspondència interna. 
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d’acord amb els procediments establerts i la normativa vigent en matèria de prevenció de riscos laborals.
· I, en general altres funcions de caràcter similar que li siguin assignades. 
La contractació serà de caràcter laboral a temps complet, a raó de 37,5 hores setmanals.
El sistema de selecció dels aspirants s’efectuarà d’acord amb el que preveuen aquestes bases, el Reglament de personal al servei de les entitats locals (en endavant RPEL) i la legislació concordant.
Base segona. Condicions de les persones aspirants
Per ser admeses en el procés selectiu, les persones aspirants, en la data de finalització del termini de presentació de sol·licituds, han de complir els requisits següents:
a) Acreditar la nacionalitat. Les persones estrangeres hauran d’acreditar que estan en
possessió del permís de residència legal a Espanya, excepte: els nacionals d’altres estats membres de la Unió Europea o la dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors. Tampoc el cònjuge, els descendents i els descendents del cònjuge tants dels espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i els descendents siguin menors de 21 anys o majors d’aquesta edat però visquin a càrrec dels seus progenitors.
b) Posseir la capacitat funcional per a realitzar les tasques pròpies de la plaça convocada.
c) Haver complert 18 anys i no superar l’edat establerta per a la jubilació forçosa.
d)Acreditar coneixements de llengua catalana equivalents al nivell elemental de català (B1) de la direcció General de Política Lingüística o equivalent d’acord amb el Decret 161/2002.
e) Estar en possessió del certificat d’escolaritat, d’estudis primaris o equivalent. Els aspirants amb titulacions obtingudes a l’estranger hauran d’acreditar que estan en possessió de la corresponent convalidació o de la credencial que acrediti, si s’escau, la homologació del títol.
f) No haver estat separat mitjançant expedient disciplinari del servei de qualsevol de les Administracions públiques o dels òrgans constitucionals o estatutaris de les Comunitats Autònomes, ni estar inhabilitat absolutament o especialment per a l’ocupació de càrrecs públics per resolució judicial o per a exercir funcions similars a les que es desenvolupaven. En el cas de ser nacional d’un altre Estat, no trobar-se  inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en els mateixos termes l’accés a l’ocupació pública.
g) No haver estat condemnat per sentència ferma per algun delicte contra la llibertat i indemnitat sexual, corrupció de menors i comerç d’éssers humans, d’acord el que determina l’article 13 apartat 5 de la Llei Orgànica 1/1996, de 15 de gener, de Protecció Jurídica del Menor, modificada per la Llei 26/2015, de 28 de juny.
Base tercera. Presentació de sol·licituds
1. Els/les aspirants que desitgin prendre part en el procés selectiu hauran de presentar sol·licitud en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, a l’adreça: https://www.ajsolsona.cat/ca/seu-electronica, al catàleg de serveis, instància genèrica.
b) A les oficines de Correus.
c) A les representacions diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari de dilluns a divendres, de 8.30 a 14.30 hores i dissabtes de 9.00 a 13.00 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de la última publicació de l’anunci de la convocatòria al Diari Oficial de la Generalitat de Catalunya o al Butlletí Oficial de la Província de Lleida. Les bases es publicaran al tauler d’edictes de l’Ajuntament i a la pàgina web municipal (http://www.ajsolsona.cat/ca/l-ajuntament/ofertes-laborals).
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i s’hi ha d’adjuntar els documents següents:
1) Fotocòpia del DNI.
2) Fotocòpia de la titulació exigida.
3) Fotocòpia del certificat de la Secretaria de Política Lingüística, o equivalent, corresponent al nivell elemental B1 de coneixements del català.
4) Currículum vitae.
5) Certificat d’antecedents penals*.
6) Documents acreditatius dels mèrits al·legats per valorar el concurs, de conformitat amb el barem exposat a la base sisena i sense que el Tribunal Qualificador en pugui valorar d’altres que no siguin aportats en aquest moment. Per acreditar l’experiència caldrà aportar informe de vida laboral.
* En el cas que no s’aporti el certificat d’antecedents penals sol·licitat, les persones aspirants podran presentar una declaració jurada o promesa de no haver estat condemnats per sentència ferma autoritzant a l’Ajuntament de Solsona a comprovar la veracitat de la declaració.
Els/les aspirants han de satisfer la taxa de participació en concurs per places a l’Ajuntament de Solsona, que es de 20,00 €, a la tresoreria municipal (IBAN ES60 2100 0081 9902 0000 0425). Es bonificarà als aspirants que acreditin ser DONO (demandant d’ocupació no ocupat). Aquest requisit serà validat per l’Ajuntament prèvia consulta al SOC.
Amb la presentació de la sol·licitud, els/les aspirants queden assabentats/des i donen el seu consentiment al tractament de les dades de caràcter personal que són necessàries per a la gestió del procés selectiu i per a la resta de tramitació de l’expedient, d’acord amb la normativa vigent sobre protecció de dades de caràcter personal.
Base quarta. Admissió dels/de les aspirants
1. Un cop finalitzat el termini de presentació de sol·licituds, l’Alcaldia de l’Ajuntament dictarà una resolució, en el termini màxim de deu dies, en què declararà aprovada la llista de persones admeses i excloses, el dia, l’hora i el lloc de realització de les proves i la composició nominal dels òrgans de selecció. S’assenyalaran les causes d’exclusió dels aspirants.
2. Aquesta resolució es publicarà al tauler d’edictes de l’Ajuntament de Solsona i al web municipal (http://www.ajsolsona.cat/ca/l-ajuntament/ofertes-laborals). En aquest últim mitjà, en aplicació de la Llei orgànica 15/1999, de 13 de desembre, de protecció de dades de caràcter personal, en la publicació l’aspirant realitzarà la recerca de la seva situació (admès o exclòs) identificant al document la numeració del registre d’entrada de la sol·licitud.
3. Es concedirà un termini de deu dies hàbils, improrrogables, per a possibles reclamacions. Les al·legacions presentades es resoldran en el termini de deu dies següents a la finalització del termini per presentar-les. Transcorregut aquest termini sense que s’hagi dictat resolució, les al·legacions s’entendran desestimades.
4. Si no es presenten esmenes a la llista d’aspirants d’admesos i exclosos, es considerarà elevada a definitiva i no caldrà tornar-la a publicar. Si s’accepta alguna reclamació, es procedirà a notificar-la al/la recurrent en els termes que estableix la LRJPAC.
5. Tot seguit, s’esmenarà la llista d’admesos i exclosos, i es publicarà al tauler d’anuncis i al web municipal de l’Ajuntament la llista definitiva.
Base cinquena. Tribunal qualificador
1. El tribunal tindrà la composició següent:
· Un terç designat a proposta de l’Escola d’Administració Pública de Catalunya.
· Un terç de personal tècnic de la corporació, llevat que no n’hi hagi cap que reuneixi els requisits d’imparcialitat i professionalitat requerits legalment.
· Un terç de personal tècnic en la matèria, que pot ser o no personal de la mateixa corporació.
· Farà les funcions de secretari un membre del tribunal.
2. La designació nominal dels membres del Tribunal, i la dels respectius suplents, es publicarà al tauler d’anuncis de l’Ajuntament de Solsona i el web municipal, juntament amb la llista provisional d’admesos i exclosos al procés selectiu.
3. El tribunal no pot constituir-se ni actuar sense l’assistència del president, el secretari i almenys la meitat dels seus membres, siguin titulars o suplents.
4. El tribunal pot disposar la incorporació a les seves tasques d’assessors especialistes per a totes o algunes de les proves.
5. L’abstenció i recusació dels membres del tribunal s’ha d’ajustar al que preveuen els articles 23 i 24 de la Llei 40/2015, d’1 d’octubre, de règim jurídic del sector públic.
6. Els membres del tribunal i el personal tècnic de suport meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
7. El tribunal està facultat per resoldre els dubtes o les discrepàncies que s’originin durant el desenvolupament del procés de selecció.
8. No podran formar part del tribunal el personal d’elecció o de designació política, els funcionaris interins ni el personal eventual. La pertinença als òrgans selectius serà sempre a títol individual, sense que es pugui ostentar en representació o per compte de ningú.
9. En el cas que les persones aspirants no hagin acreditat prèviament el nivell de coneixements de català exigit i a l’efecte del que preveu el Decret 161/2002, d’11 de juny, sobre l’acreditació del coneixement del català i aranès en els processos de selecció de personal i de provisió de llocs de treball de les administracions públiques de Catalunya, el Tribunal pot sol·licitar l’assessorament de persones expertes en matèria lingüística, les quals hauran de col·laborar amb l’òrgan de selecció en la valoració de la prova de coneixements de llengua catalana.
Base sisena. Inici i desenvolupament del procés de selectiu
El procediment de selecció és per concurs, i constarà de les fases següents:
Fase 1. Prova de coneixements de llengua catalana. El contingut de la prova de català s’ajustarà al que disposa el Decret 152/2001, de 29 de maig, sobre avaluació i certificació de coneixements de català. La qualificació de la prova serà d’apte o no apte. Resten exemptes de realitzar aquesta prova les persones que hagin acreditat documentalment estar en possessió d’algun dels certificats o situacions previstes en la base 2. d. 
Fase 2. Valoració de mèrits. Consisteix en la valoració del currículum dels aspirants, d’acord amb el barem següent, i sempre sobre la documentació acreditativa aportada dins el termini de presentació d’instàncies (l’experiència s’acredita amb l’Informe de vida laboral).
Fase 2.1 Experiència professional. (fins un màxim de 4 punts).
L’experiència laboral es valorarà per mesos treballats. Per cada mes complet de serveis prestats en tasques de manteniment d’instal·lacions esportives. 0,15 punts/mes treballat.
Fase 2.2. Formació específica (fins a un màxim de 2 punts).
Per a la realització de cursos de formació que tinguin una relació directa amb la plaça objecte de la convocatòria. La valoració de cada curs es farà segons la documentació d’aquesta i en base a l’escala següent:
Cursos de menys de 5 hores: 0,10 punts.
Cursos de 6 a 10 hores: 0,20 punts.
Cursos d’11 a 20 hores: 0,30 punt.
Cursos de 21 hores o més: 0,40 punts.
Fase 2.3. Altres mèrits (fins un màxim de 2 punts).
Es valorarà estar en possessió de la titulació de tècnic mig relacionat amb treballs de manteniment, activitats esportives i/o administració.
Fase 2.4. També es valorarà aquells aspirants que acreditin tenir un grau de discapacitat que permeti realitzar les tasques pròpies del lloc de treball a cobrir (màxim 1 punt).
Fase 3. Entrevista personal.
Consistirà en mantenir un diàleg amb el tribunal qualificador sobre les competències del lloc de treball, la disponibilitat de l’aspirant per cobrir el lloc de treball i la formació acadèmica i l'experiència professional de l'aspirant.
La qualificació d'aquest exercici serà de dos punts com a màxim.
Base setena. Llista de persones aprovades, contractació i període de pràctiques o prova
1. Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final.
2. L’Alcaldia de l’Ajuntament aprovarà el decret de contractació a l’aspirant proposat/da pel Tribunal en el termini d’un mes i ho notificarà a la persona interessada.
3. Una vegada efectuada aquesta notificació, l’aspirant contractat/da haurà d’incorporar-se al servei de l’Ajuntament en el moment en què hi sigui requerit/da, i en un termini màxim d’un mes des de la data del decret de contractació.
4. L’aspirant que injustificadament no s’incorpori al servei de l’Ajuntament perdrà tots els drets derivats del procés de selecció i del contracte laboral subsegüent.
5. Període de prova. S’estableix un període de prova de dos mesos, finalitzat el qual, en cas de no superar-se, suposarà l’extinció de la relació laboral amb l’Ajuntament.
6. El període de prova forma part del procés selectiu i, si d’acord amb els informes avaluatius, algú no el superés, perdria tots els drets derivats de la convocatòria i es cridaria en les mateixes condicions les persones que el segueixin en l’ordre de puntuació, sempre que hagin superat el procediment de selecció i no hagin obtingut plaça.
7. Si finalment el candidat/a proposat/da no arriba a incorporar-se al servei de l’Ajuntament de Solsona ja sigui per renúncia o per qualsevol altra causa, llevat de supòsits de força major, perdrà tots els drets derivats del procés de selecció i l’Alcaldia formularà proposta a favor de l’aspirant aprovat/da que hagi obtingut la puntuació més alta i tingui cabuda en les places convocades com a conseqüència de l’anul·lació esmentada.
Base vuitena. Borsa de treball
Els aspirants que hagin superat la fase de concurs que excedeixin del nombre de places de la convocatòria, constituiran una borsa de treball per si es produeix alguna baixa voluntària o per a contractacions de caràcter temporal. 
L’ordre de crida de la borsa de reposició serà per ordre numèric correlatiu de la puntuació obtinguda.
Base novena. Incompatibilitats
En l’exercici de la funció pública atribuïda a la plaça assignada, és aplicable la normativa vigent sobre el règim d’incompatibilitats en el sector públic, en compliment de la qual l’aspirant, abans d’incorporar-se al servei de l’Ajuntament, haurà d’efectuar una declaració d’activitats i, si s’escau, sol·licitar la compatibilitat o exercir, altrament, l’opció prevista a l’article 10 de la Llei 53/1984, de 26 de desembre, a l’article 10 de la Llei 21/1987, de 26 novembre, i a l’article 337 del Decret 214/1990.
Base desena. Règim d’impugnacions
1. Les llistes definitives d’aspirants admesos i exclosos, i la resolució de contractació poden ser impugnades per les persones interessades, mitjançant la interposició de recurs potestatiu de reposició, en el termini d’un mes. Contra la desestimació del recurs de reposició o bé directament, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l’endemà de la seva notificació.
2. El Tribunal està facultat per resoldre els dubtes o discrepàncies que s’originin durant el desenvolupament del procés de selecció.
En allò que no estigui previst en les bases, es procedirà segons el que determina el RDL 5/2015, de 30 d’octubre, del Text Refós de l’Estatut bàsic de l’empleat públic i el Decret 214/1990, de 30 de juliol, de la Generalitat de Catalunya, i altres disposicions aplicables.»


SUBVENCIONS
	Expedient 1521/2018. Subvenció Diputació de Lleida – adquisició de tres adaptadors pediàtrics per a desfibril·ladors per a les dependències i equipaments municipals

	Favorable
	Tipus de votació: unanimitat

	En el BOP núm. 137, de 6 d’octubre de 2005, es van publicar les Bases generals reguladores de l’atorgament de subvencions de la Diputació de Lleida i els seus organismes autònoms.
Vista també la normativa reguladora de les subvencions nominatives i excepcionals de la Diputació de Lleida i els seus organismes autònoms;
Atès que durant aquest any 2018 l’Ajuntament de Solsona té prevista l’adquisició de tres adaptadors pediàtrics per als desfibril·ladors que hi ha instal·lats a les dependències i equipaments municipals que es relacionen a continuació: Pavelló municipal d’Esports, biblioteca Carles Morató i Llar d’Infants Els Petits Gegants;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 25/2015, de 10 de juliol, i per unanimitat dels assistents, acorda sol·licitar a la Diputació de Lleida una subvenció per a l’adquisició de tres adaptadors pediàtrics per a desfibril·ladors per a les dependències i equipaments municipals.


URBANISME
	Expedient 1447/2018. Projecte d'urbanització de la modificació puntual número 8 del Pla d'Ordenació Urbanística Municipal en l'àmbit del sector H i del polígon 16 en sòl urbà -PAU I Partida de Santa Llúcia-

	Favorable
	Tipus de votació: unanimitat

	Incoat l'expedient d'aprovació del Projecte d'urbanització de la modificació puntual número 8 del Pla d'Ordenació Urbanística Municipal en l'àmbit del sector H i del polígon 16 en sòl urbà -PAU I Partida de Santa Llúcia-, que ha estat redactat per l’oficina de gestió de projectes de l'Institut Català del Sòl.
Vist l’informe emès pels Serveis Tècnics Municipals, de data 30 de juliol de 2018;
De conformitat amb l'article 21.1.j) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. Aprovar inicialment el Projecte d'urbanització de la modificació puntual número 8 del Pla d'Ordenació Urbanística Municipal en l'àmbit del sector H i del polígon 16 en sòl urbà -PAU I Partida de Santa Llúcia-.
Segon. Sotmetre el projecte d'urbanització a informació pública per període d'un mes mitjançant anunci en el Butlletí Oficial de la Província de Lleida i en la premsa periòdica. Trobant-se així mateix a la disposició dels interessats a la seu electrònica d'aquest Ajuntament (adreça https://www.ajsolsona.cat).
Durant el període d'informació pública, quedarà l'expedient a la disposició de qualsevol que vulgui examinar-ho, a l'efecte de que es presentin les al·legacions i els suggeriments que es considerin pertinents.
Tercer. Concedir audiència als interessats, dins del període d'informació pública, mitjançant citació personal.
Quart. Donar trasllat a les empreses de subministraments de serveis afectades perquè en el termini d'un mes es pronunciïn sobre el projecte.
Cinquè. Sol·licitar informe als organismes públics competents.
Sisè. Conclosa la informació pública, remetre les al·legacions presentades als Serveis Tècnics Municipals per al seu informe.


	Expedient 1448/2018. Projecte d'obres de millora de serveis al sector H i polígon 16 (PAU5), Partida de Santa Llúcia

	Favorable
	Tipus de votació: unanimitat

	Incoat l'expedient d'aprovació del Projecte d'obres de millora de serveis al sector H i polígon 16 (PAU5), Partida de Santa Llúcia, que ha estat redactat per l’oficina de gestió de projectes de l'Institut Català del Sòl.
Vist l’informe emès pels Serveis Tècnics Municipals, de data 2 d’agost de 2018;
De conformitat amb l'article 21.1.j) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. Aprovar inicialment el Projecte d'obres de millora de serveis al sector H i polígon 16 (PAU5).
Segon. Sotmetre el projecte d'urbanització a informació pública per període d'un mes mitjançant anunci en el Butlletí Oficial de la Província de Lleida i en la premsa periòdica. Trobant-se així mateix a la disposició dels interessats a la seu electrònica d'aquest Ajuntament (adreça https://www.ajsolsona.cat).
Durant el període d'informació pública, quedarà l'expedient a la disposició de qualsevol que vulgui examinar-ho, a l'efecte de que es presentin les al·legacions i els suggeriments que es considerin pertinents.
Tercer. Concedir audiència als interessats, dins del període d'informació pública, mitjançant citació personal.
Quart. Donar trasllat a les empreses de subministraments de serveis afectades perquè en el termini d'un mes es pronunciïn sobre el projecte.
Cinquè. Sol·licitar informe als organismes públics competents.
Sisè. Conclosa la informació pública, remetre les al·legacions presentades als Serveis Tècnics Municipals per al seu informe.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

